ก.ล.ต.สั่งNIPPONแก้งบการเงิน ปี 52
NIPPONฉาวไม่เลิกก.ล.ต.สั่งแก้งบการเงิน ปี 52 อีกแล้ว&nbsp;&nbsp;&nbsp;
8 ต.ค. 2553

NIPPONฉาวไม่เลิกก.ล.ต.สั่งแก้งบการเงิน ปี 52 อีกแล้ว   
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)เปิดเผยว่า ได้สั่ง  บริษัทนิปปอนแพ็ค(ประเทศไทย)  (NIPPON)แก้ไขงบการเงินปี 2552 และจะต้องนำส่งงบการเงินฉบับแก้ไขที่ผ่านการตรวจสอบโดยผู้สอบบัญชีแล้วต่อก.ล.ต.และให้เปิดเผยงบการเงินดังกล่าวต่อสาธารณชนภายในวันที่8พ.ย.นี้    เนื่องจาก ในรายงานที่ตรวจสอบเป็นพิเศษพบว่ามีการบันทึกบัญชีไม่ถูกต้องและจากการตรวจทานข้อมูลในงบการเงินก.ล.ต.พบว่า มีประเด็นที่ไม่ถูกต้องตามมาตรฐานการบัญชีเช่นการไม่ได้บันทึกภาระหนี้สินตามตั๋วสัญญาใช้เงินและบัญชีเงินฝากกระแสรายวันกับธนาคารแห่งหนึ่ง รวมทั้งรายการอื่นที่เกี่ยวข้องกับบัญชีเงินฝากกระแสรายวัน และจากการสอบพิเศษรอบ2ก็พบว่าไมตั้งค่าเผื่อหนี้สงสัยจะสูญสำหรับเงินที่อดีตกรรมการนำออกไปใช้ส่วนตัว โดยให้เหตุผลเพียงคำกล่าวอ้าง ว่า จะนำทรัพย์สินของตนที่มีอยู่ไปขายเพื่อนำเงินมาชำระหนี้  และหุ้นที่ถืออยู่ซึ่งปลอดภาระก็ไม่นำมาจดจำนองเป็นหลักประกันและไม่มีหลักฐานข้อผูกมัดใด ๆ ให้อดีตกรรมการต้องดำเนินการนำไปขายเพื่อนำเงินมาชำระหนี้ และยังพบว่า ทรัพย์สินบางส่วนถูกนำไปจำนองเพื่อเป็นหลักประกันหนี้กับเจ้าหนี้รายอื่นตั้งแต่ปี 2552   นอกจากนี้ไม่ได้เปิดเผยข้อมูลที่แท้จริงและแจ้งข้อมูลเท็จว่านำเงินไปลงทุนในหุ้น ในช่วง ม.ค.ถึงมี.คปีนี้    จำนวน 37.7 ล้านบาท